18/Sv. 1 Službeni list Europske unije 5 32001R2580 L 344/70 SLUŽBENI LIST EUROPSKIH ZAJEDNICA 28.12.2001. UREDBA VIJEĆA (EZ) br. 2580/2001 od 27. prosinca 2001. o posebnim mjerama ograničavanja protiv određenih osoba i subjekata s ciljem borbe protiv terorizma VIJEĆE EUROPSKE UNIJE, uzimajući u obzir Ugovor o osnivanju Europske zajednice, a posebno njegove članke 60., 301. i 308., uzimajući u obzir Zajedničko stajalište 2001/931/ZVSP o primjeni posebnih mjera za borbu protiv terorizma ('), koje je Vijeće donijelo 27. prosinca 2001., uzimajući u obzir prijedlog Komisije, uzimajući u obzir mišljenje Europskog parlamenta (?), budući da: (1) — Europsko vijeće je na svom  izvanrednom  sastanku 21. rujna 2001. izjavilo da je terorizam  stvarni problem za cijeli svijet i Europu te da će borba protiv terorizma biti prioritetni cilj za Europsku uniju. (2) _ Europsko vijeće izjavilo je da je borba protiv financiranja terorizma odlučujući element u borbi protiv terorizma i pozvalo je Vijeće da poduzme potrebne mjere za borbu protiv bilo kojega oblika financiranja terorističkih aktiv- nosti. (3) — Vijeće sigurnosti Ujedinjenih naroda u svojoj Rezoluciji 1373(2001) odlučilo je 28. rujna 2001. da bi sve države trebale uvesti zamrzavanje financijskih sredstava i ostale financijske imovine ili gospodarskih izvora i to protiv osoba koje počine, ili pokušaju počiniti teroristička djela, ili koje sudjeluju u terorističkim djelima ili pomažu u njihovom izvršenju. (4) — Osim toga, Vijeće sigurnosti odlučilo je da bi trebalo poduzeti mjere kojima bi se spriječilo da financijska sred- stva i ostala financijska imovina ili gospodarski izvori budu dostupni takvim osobama te mjere kojima bi se zabranilo da se u korist takvih osoba pružaju financijske ili neke druge srodne usluge. (5) — Za provedbu elemenata ZVSP-a Zajedničkog stajališta 2001/931/ZVSP, nužno je djelovanje Zajednice. (6) — Ova je Uredba mjera koja je potrebna na razini Zajednice te je dopuna upravnim i sudskim postupcima koji se vode protiv terorističkih organizacija u Europskoj uniji i trećim državama. (') SL L 344, 28.12.2001., str. 93. (*) Mišljenje doneseno 13. prosinca 2001. (još nije objavljeno u Služ- benom listu). (7) (11) (12) (13) (14) U smislu ove Uredbe, područje Zajednice obuhvaća sva područja država članica u kojima se primjenjuje Ugovor o osnivanju Europske zajednice, pod uvjetima utvrđenim u ovom Ugovoru. S ciljem zaštite interesa Zajednice, mogu se odobriti neke iznimke. U odnosu na postupke osnivanja te izmjene popisa iz članka 2. stavka 3. ove Uredbe, samo bi Vijeće trebalo koristiti odgovarajuće provedbene ovlasti, s obzirom na specifična sredstva koja stoje na raspolaganju njezinim članicama u tu svrhu. Izbjegavanje postupanja prema ovoj Uredbi trebalo bi spriječiti odgovarajućim sustavom obavješćivanja i, kad je moguće, pravnim sredstvima, uključujući i dodatno zakonodavstvo Zajednice. Nadležna tijela država članica trebala bi, kad je to potre- bno, biti ovlaštena da osiguraju poštovanje odredbi ove Uredbe. Države članice trebale bi utvrditi pravila o sankcijama za kršenje odredbi ove Uredbe i osigurati da se one provode. Te kazne trebaju biti učinkovite, proporcionalne i odvra- ćajuće. Komisija i države članice bi se trebale međusobno izvje- štavati o mjerama poduzetim prema ovoj Uredbi i o ostalim bitnim podatcima koje imaju na raspolaganju u vezi s ovom Uredbom. Popis iz članka 2. stavka 3. ove Uredbe može obuhvaćati osobe i subjekte povezane s trećim državama te one koji su i inače ključni elementi ZVSP aspekata Zajedničkog stajališta 2001/931/ZVSP. Za donošenje odredbi ove Uredbe u vezi s ovim potonjima, Ugovor predviđa ovlasti samo prema članku 308. Europska zajednica je već provela UNSCR 1267(1999) i 1333(2000) donošenjem Uredbe (EZ) br. 467/2001 (*) kojom se propisuje zamrzavanje imovine određenih osoba i skupina te se zbog toga ova Uredba ne odnosi na te osobe i skupine, () SL L 67, 9.3.2001., str. 1.